بلاروس پرزیدنتی آلکساندر لوکاشنکو، روسیا ایله غرب آراسین‌داکی اعتبارسیزلیق و اوزلشمه درجه‌سی‌نین آرتدیغینی ایفاده ائتدی.
باشکند مینسک‌دکی مینسک دیالوقو فوروموندا دانیشان لوکاشنکو، روسیا ایله غرب آراسین‌داکی علاقه‌لری قیمتلندیردی.
روسیا ایله غرب آراسین‌داکی اعتبارسیزلیق و اوزلشمه درجه‌سی‌نین آرتدیغینا دقتی چکن لوکاشنکو، روسیا و ناتو، بیر نئچه دقیقه ایچری‌سینده بؤلگه‌سل ساواش‌دان نوکلئر ساواش کئچید ائده بیلر. دئیه بیلدیرمیش‌دیر.
لوکاشنکو، آمریکا ایله روسیانین اورتا منزیل‌لی نوکلئر گوجلر راضیلاشماسیندان (INF) آیریلماسی سونراسی سیلاح نظارت پروسه‌سی‌نین پوزولدوغونو سؤیله‌دی.
آمریکا ایله روسیا آراسیندا 2010 دا ایمضا‌لانان یئنی ایستراتژیک سیلاح‌لارین آزالدیلماسینا راضیلاشماسی نین (New START) سونا چاتاجاغینی خاطیرلا‌دان لوکاشنکو، طرف‌لر آنلاشماسی‌نین اوزادیلماسی موضوعسوندا آنلاشمازسا دونیا، ایکی ایل سونرا نوکلئر سیلاحین نظارت ائدیلمیه‌جگی وضعیتده اولا‌جاق. آچیقلاماسینی ائتدی.
اوکراین‌ین شرقی مسئله‌سی‌نین آمریکاسیز حل ائدیله بیلمیه‌جگینه ایشاره ائدن لوکاشنکو، آمریکا، یالنیز کریمه، دونباس و اؤلکه‌نین بوتؤو‌لوگو پروبلئمی دئییل، اوکراین‌داکی بوتون سیاسی و ایقتیصادی پروسه‌لرله گوج‌لو بیر شکیلده علاقه‌لی‌دیر. شکلینده دانیشدی. لوکاشنکو، روسیا و اوکراین‌ین دونباس پروبلمی موضوعسوندا یاخین تماسدا اولما‌لاری لازیم اولدوغونو وورغولادی.
